Polisie-hoë in oprit van huis in Kaapstad doodgeskiet | Netwerk24
Deur Maygene de Wee 14 November 2019 09:13
Hy is geïdentifiseer as lt.kol. Andre Kay (52), verbonde aan die polisie se provinsiale eenheid wat die uitreiking van permitte vir vuurwapens, dranklisensies en tweedehandse winkels reguleer.
Hy is omstreeks 06:50 verskeie kere geskiet terwyl hy in sy motor was op pad uit. Hy was glo met verlof.
Luidens inligting wat ontvang is, is die skieter by Kay se huis in 11de Straat in ’n wit Volkswagen Golf afgelaai.
Die skieter het ná die voorval glo oor ’n nabygeleë treinspoor naby die spoorwegstasie na Clarke Estate gevlug en daar glo in ’n ander voertuig geklim.
lt. genl. Sindile Mfazi, waarnemende polisiekommissaris in die Wes-Kaap, het sy medelye aan Kay se naasbestaandes in 'n verklaring betoon.
"Hy was 'n toegewyde lid van die polisie," lui die verklaring.
Luidens die verklaring ontvang sy kollegas en familie berading.
Meer oor: Lt.Kol. Andre Kay | Kaapstad | Bishop Lavis | Sluipmoord | Polisiemoord | Polisie-Hoë
Polisievrou in PE op straat geskiet